બોરસદ ખાતે શુક્રવારે ડભાસી રોડ પર સિક્સલેઈન હાઇવે પર પેટલાદ ડીવીજનના બોરસદ ટાઉન, બોરસદ રૂરલ, ભાદરણ અને આંકલાવ પોલીસ મથકમાં પકડાયેલા વિદેશી દારૂનો નાશ કરવાનો કામગરી કરવામાં આવી હતી જેમાં બોરસદ પ્રાંત અધિકારી,મામલતદાર પોલીસ ઉપરાંત ઇન્ચાર્જ એસપીની રાહબરી હેઠળ કામગીરી કરવામાં આવી હતી ત્યારે ઇન્ચાર્જ એસપી દ્વારા તમામ પોલીસ સ્ટેશનો દ્વારા પકડવામાં આવેલ વિદેશી દારૂને અલગ-અલગ ગોઠવી, બોટલ નંગ અને બ્રાન્ડના નામ સાથે મેળવ્યા બાદ દારૂનો નાશ કરવાની કાર્યવાહી આરંભવામાં આવતા પોલીસ સ્ટેશનના અધિકારીઓ અને સ્ટાફના હોશ ઊડી ગયા હતા અને ઘણો જથ્થો મળતો ન હોઈ અને બ્રાન્ડના નામમાં ફેરફાર થતા હોય અને સંખ્યાની વધઘટ થતી હોઈ અધિકારીઓને પરસેવો છૂટી ગયો હતો અને મહામહેનતે આંકડાકીય માહિતી મેળવી કામ પૂર્ણ કરવામાં આવ્યું હતું.